
Parlamentul României
Camera Deputaţilor

Comisia pentru sănătate și familie
București, 20 iunie 2023    
            Nr. 4c-10/351                           
	

Către
BIROUL PERMANENT AL CAMEREI DEPUTAȚILOR


Vă înaintăm, alăturat, raportul asupra proiectului de Lege pentru modificarea și completarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice şi a proiectului de Lege pentru modificarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice, trimise Comisiei pentru sănătate și familie  pentru dezbatere şi examinare în fond, cu adresele nr.PLx.586/2021 din 7 decembrie 2021, respectiv nr. PLx.384/2022 din 20 iunie 2022. 

Prezentul raport a fost întocmit în conformitate cu prevederile art.69 din Regulamentul Camerei Deputaţilor, republicat, cu modificările şi completările ulterioare.




PREŞEDINTE,

Dr.Nelu TĂTARU

Parlamentul României
Camera Deputaţilor

Comisia pentru sănătate și familie
București, 20 iunie 2023    
            Nr. 4c-10/351                           



RAPORT 
asupra proiectului de Lege pentru modificarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice
(PLx.586/2021)

și a proiectului de Lege pentru modificarea și completarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice
(PLx.384/2022)


[bookmark: _GoBack]În temeiul art.95 din Regulamentul Camerei Deputaţilor, Comisia pentru sănătate și familie a fost sesizată cu dezbaterea în fond a proiectului de Lege pentru modificarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice (PLx.586/2021) trimis cu adresa nr.PLx.586/2021 din 7 decembrie 2021 și a proiectului de Lege pentru modificarea și completarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice (PLx.384/2022) trimis cu adresa nr.PLx.384/2022 din 20 iunie 2022.




Prezentul raport a fost întocmit cu respectarea prevederilor art.69 din Regulamentul Camerei Deputaţilor, republicat, cu modificările şi completările ulterioare. 

La întocmirea acestuia, Comisia pentru sănătate și familie a avut în vedere:
· avizele favorabile ale Consiliului Legislativ (nr.802 din 4.10.2021 şi nr.520 din 9.05.2022)
· avizele favorabile ale Consiliului Economic și Social (nr.6597 din 14.09.2021 și nr. 2360 din 19.04.2022)
· avizele favorabile ale Comisiei juridice de disciplină și imunități 
(nr.4c-13/998/25.01.2022 și nr. 4c-13/568/11.10.2022)
· avizele favorabile ale Comisiei pentru drepturile omului, culte şi problemele minorităţilor naţionale (nr.4c-6/1239/15.12.2021 și           nr.4c-6/451 din 29.06.2022)
· avizele favorabile ale Comisiei pentru egalitatea de șanse pentru femei și bărbați (4c-20/520/14.12.2021 și nr. 4c-20/357 din 28.06.2022) 
· avizul favorabil cu amendamente al Comisiei pentru industrii și servicii (nr.4c-3/646/2021/2021)
· avizele favorabile ale Comisiei pentru învățământ (nr.4c-11/1166/14.12.2021 și nr.4c-11/226/28.06.2022)
· avizele favorabile ale Comisiei pentru muncă și protecție socială (nr.4c-9/1010/20.12.2021 și 4c-9/535/29.06.2022)
· avizul favorabil al Comisiei pentru agricultură, silvicultură, industrie alimentară și servicii specifice (nr.4c-5/462/7.09.2022)
· punctele de vedere favorabile ale Guvernului (nr.1162/23.02.2022 și nr.12553/17.11.2022)

	Cele două iniţiative legislative au acelaşi obiect de reglementare, respectiv modificarea și completarea Legii nr.4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice, în sensul introducerii utilizării în cabinetele individuale de medicină, medicină dentară de stat și private și a altor forme de adrenalină injectabilă, precum și asigurarea oferirii unui tratament egal și nediscriminatoriu persoanelor cu boli și afecțiuni alergice, prin flexibilizarea procesului de diagnosticare și fluidizarea procesului de decontare a analizelor și testelor necesare diagnosticării și a procesului de acordare a dozei de adrenalină pentru autoinjectare, persoanelor care prezintă risc de șoc anafilactic.

Membrii Comisiei pentru sănătate și familie au dezbătut proiectele de lege în ședința din 19 iunie 2023.
La lucrările comisiei au participat deputații, conform listei de prezență.

Proiectele de lege au fost adoptate de Senat, în calitate de primă Cameră sesizată, în şedinţele din 22 noiembrie 2021, respectiv 15 iunie 2022. 

În raport cu obiectul şi conţinutul lor, ambele proiecte de lege fac parte din categoria legilor ordinare.

Pentru ambele inițiative legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor și a opiniilor exprimate, membrii Comisiei pentru sănătate și familie au hotărât, cu unanimitate de voturi, să propună plenului Camerei Deputaților, un raport de adoptare cu amendamente a proiectului de lege cu nr.PLx.384/2022 şi cu majoritate de voturi, respingerea proiectului de lege cu nr.PLx.586/2021, prevederile acestuia regăsindu-se în forma adoptată de comisie.

Amendamentele admise se regăsesc în anexa care face parte integrantă din prezentul raport.





          PREȘEDINTE,                                                       SECRETAR,
       Dr.Nelu TĂTARU                                              Liviu-Ioan BALINT





Întocmit,                                                                               
         Consilier parlamentar, Livia Spînu                                          

ANEXA

AMENDAMENTE ADMISE
În urma dezbaterilor, Comisia a hotărât adoptarea proiectului de lege cu următoarele amendamente:

	Nr. crt.
	Text 
act normativ de bază
	Text adoptat de Senat
PLx.384/2022
	Text propus de comisie
(autorul amendamentului) 
	Motivare

	1. 
	
__
	Titlul Legii
LEGE 
pentru modificarea și completarea Legii nr.4/2021 privind protecţia drepturilor persoanelor diagnosticate sau suspectate a fi diagnosticate cu boli sau afecţiuni alergice

	Nemodificat

	


	2. 
	__
	Art.I. - Legea nr.4/2021 privind protecţia drepturilor persoanelor diagnosticate sau suspectate a fi diagnosticate cu boli sau afecţiuni alergice, publicată în Monitorul Oficial al României, Partea I, nr.22 din 8 ianuarie 2021, se modifică și se completează după cum urmează:
	Articol unic. - Legea nr.4/2021 privind protecţia drepturilor persoanelor diagnosticate sau suspectate a fi diagnosticate cu boli sau afecţiuni alergice, publicată în Monitorul Oficial al României, Partea I, nr.22 din 8 ianuarie 2021, se modifică și se completează, după cum urmează:

	Pentru respectarea normelor de tehnică legislativă


	3. 
	Art.3


Alineat nou
	1.	La articolul 3 se introduce un nou alineat, alin.(2), cu următorul cuprins:
„(2)	În înţelesul prezentei legi, prin „medic specialist” se înţelege persoana care, în temeiul legii, are gradul de medic specialist/primar  în specialitatea de alergologie și imunologie clinică, precum și în toate specialitățile în care își desfăşoară activitatea medicală în conformitate cu competenţele profesionale conform curriculei de pregătire.”

	Se elimină

Autor: dep.Cristina Dumitrache
	Nu este necesară definiția medicului specialist. Există cadru legislativ care definește noțiunea de ”medic specialist” iar înțelegerea noțiunii este unanimă. În plus, titlul de medic specialist nu se dobândește în temeiul legii cum se arată în definiție, ci în urma promovării examenului de la finalizarea rezidențiatului. O mare problemă o poate constitui faptul că din definiția propusă, se poate înțelege că în sensul prezentei legi medic specialist este doar persoana care deține specialitatea de alergologie și care are gradul de medic primar. Atenție, primariatul este un grad profesional obținut în urma promovării unui concurs de orice medic specialist care are cel puțin 5 ani de vechime în specialitatea respectivă.




	4. 
	

[bookmark: do|ar5|al1]Art. 5 - (1) În termen de 6 luni de la intrarea în vigoare a prezentei legi se înfiinţează Registrul naţional pentru evidenţa persoanelor cu boli şi afecţiuni alergice, al cărui model se stabileşte prin normele metodologice de aplicare a prezentei legi.





[bookmark: do|ar5|al2](2) Prin înfiinţarea Registrului naţional pentru evidenţa persoanelor cu boli şi afecţiuni alergice, prezenta lege instituie responsabilitatea pentru medicii alergologi de a introduce persoanele diagnosticate în cadrul registrului şi, respectiv, de a modifica starea acestora, în funcţie de diferitele evoluţii, în conformitate cu prevederile alin. (4).
[bookmark: do|ar5|al3](3) Registrul naţional pentru evidenţa persoanelor cu boli şi afecţiuni alergice se completează de către medicii alergologi şi se modifică pe parcurs, după caz, în funcţie de rezultatele obţinute la analizele şi testele privind starea de sănătate a fiecărei persoane diagnosticate cu boli şi afecţiuni alergice. Modalitatea de completare şi, respectiv, modificare este stabilită prin normele metodologice de aplicare a prezentei legi.
[bookmark: do|ar5|al4](4) În procesul de întocmire şi completare a Registrului naţional pentru evidenţa persoanelor cu boli şi afecţiuni alergice se utilizează informaţiile existente în baza de date a medicilor alergologi cu privire la persoanele diagnosticate cu boli şi afecţiuni alergice.

	2.	Articolul 5 se modifică şi va avea următorul cuprins:

„Art.5.-	(1) 	Se recomandă înfiinţarea, acolo unde nu există, de Registre naţionale pentru evidenţa persoanelor cu boli şi afecţiuni alergice, pentru fiecare categorie de boală sau afecţiune alergică.



(2)	În cazul înfiinţării Registrelor naţionale prevăzute la alin.(1), acestea se completează de către medicii specialişti şi se actualizează pe parcurs, după caz, în funcţie de rezultatele obţinute la analizele şi testele privind starea de sănătate a fiecărei persoane diagnosticate cu boli şi afecţiuni alergice.


(3)	În cazul înfiinţării Registrelor naţionale prevăzute la alin.(1), în procesul de întocmire şi completare a acestora se utilizează informaţiile existente în baza de date a medicilor specialişti cu privire la persoanele diagnosticate cu boli şi afecţiuni alergice.





(4)	Modalitatea de înfiinţare, completare şi, respectiv, de actualizare a datelor cuprinse în Registrele naţionale prevăzute la alin.(1) este stabilită prin normele metodologice de aplicare a prezentei legi.”

	1. Articolul 5 se modifică și va avea următorul cuprins:

Art.5 – (1) În scop clinic, inclusiv pentru facilitarea  consulturilor interdisciplinare și a cercetării în domeniul alergologie și imunologie clinică, se înființează și organizează, prin ordin al ministrului sănătății, în format electronic,  Registrul național  de evidență și urmărire a afecțiunilor alergice și imunologice.
(2) Înregistrările în registrul prevăzut la alin.(1) se fac de către medicii specialiști cu ocazia efectuării consultului medical, punerii diagnosticului, obținerii rezultatelor analizelor sau testelor recomandate, emiterea unor prescripții ori recomandări medicale precum și ori de câte ori constată ulterior modificarea datelor inițiale.

(3) Prin ordinul ministrului sănătății de înființare, organizare și funcționare a Registrului național de evidență și urmărire a afecțiunilor alergice și imunologice se prevăd bolile pentru care înregistrarea este obligatorie, precum și  datele și informațiile cu caracter medical ce fac obiectul înregistrării.

Autor:dep.Cristina Dumitrache






	


Pentru a avea o imagine integrată asupra pacienților cu afecțiuni alergice este necesar să existe un Registru național. Având un caracter național, acesta nu poate fi decât unul singur, nu mai multe. Tocmai regimul de Registru național asigură caracterul unitar și integrat al înregistrărilor ce vor fi operate.


Prin existența acestui registru România va putea implementa structura registrului paneuropean pentru boli alergice (HEAD), dezvoltat de către Academia Europeană de Alergologie și Imunologie Clinică (EAACI) și în care Societatea Român de Alergologie și Imunologie Clinică a fost partener. 
Beneficiile dezvoltării registrului național vor fi: 
- colectarea de date standardizate legate de bolile alergice;
- înțelegerea aprofundată a poverii bolilor alergice și a astmului;
- analiza modelelor de îngrijire a bolilor alergice și astmului în România;
 - livrarea către Ministerul Sănătății a datelor necesare pentru estimarea impactului acestor boli asupra sistemului de sănătate (utilizarea resurselor), societal (costuri), și individual (invaliditate și costuri personale).










	5. 
	

[bookmark: do|ar7|al1]Art.7. - (1) Unităţile de învăţământ preuniversitar prevăzute la art.6 lit.a) au obligaţia ca, pentru copiii diagnosticaţi cu boli şi afecţiuni alergice şi pentru cei care sunt suspectaţi a fi diagnosticaţi cu boli şi afecţiuni alergice, dovedite prin adeverinţă medicală emisă de medicul alergolog, să asigure, după caz, toate mesele, conform programului la care este înscris copilul, sau posibilitatea pentru familie, părinţi, tutore ori reprezentant legal de a aduce în respectivele unităţi alimentele necesare hrănirii copiilor, în recipiente separate, servite individual. Instituţiile care au posibilitatea de pregătire a porţiilor individuale de hrană se asigură de faptul că mesele conţin ingredientele corespunzătoare fişei cu alimente alergene a fiecărui copil, înmânată de familia/părinţii/tutorele/reprezentantul legal al copilului. Fac excepţie de la această obligaţie instituţiile care dau posibilitatea familiei/părinţilor/tutorelui/reprezentantului legal de a introduce în incinta lor alimentele necesare hrănirii copilului în recipiente individuale, fără îngrădirea, discriminarea sau condiţionarea acestora în vreun fel.


[bookmark: do|ar7|al2](2) Unităţile de învăţământ superior prevăzute la art. 6 lit. b) au obligaţia ca, pentru studenţii diagnosticaţi cu boli şi afecţiuni alergice şi pentru cei care sunt suspectaţi a fi diagnosticaţi cu boli sau afecţiuni alergice, dovedite prin adeverinţă medicală emisă de medicul alergolog, să asigure, după caz, toate mesele, conform programului la care este înscris studentul, sau posibilitatea pentru acesta de a aduce în respectivele instituţii alimentele necesare hrănirii, în recipiente separate, servite individual. Instituţiile care asigură masă în regim de cantină se asigură de faptul că există cel puţin un preparat care conţine ingrediente în conformitate cu fişa cu alimente alergene a fiecărui student, înmânată de acesta. Fac excepţie de la această obligaţie instituţiile care dau posibilitatea studentului de a introduce în incinta lor alimentele necesare hrănirii sale, în recipiente individuale, fără îngrădirea, discriminarea sau condiţionarea acestuia în vreun fel.



[bookmark: do|ar7|al3](3) Unităţile spitaliceşti prevăzute la art. 6 lit. c) asigură pacienţilor diagnosticaţi cu boli şi afecţiuni alergice şi celor care sunt suspectaţi a fi diagnosticaţi cu boli sau afecţiuni alergice toate mesele la care au dreptul pe perioada spitalizării, precum şi tratamentul medicamentos specific, potrivit fişei cu alimente alergene a fiecăruia. Porţiile de mâncare sunt pregătite în recipiente separate, cu ustensile separate şi din ingrediente inscripţionate în conformitate cu reglementările prevăzute la alin. (1) şi cu fişa de alergene pentru fiecare pacient. Pentru realizarea în cele mai bune condiţii a acestor acţiuni, unităţile spitaliceşti primesc instrucţiuni din partea direcţiei de sănătate publică şi, la cerere, pot beneficia de informare şi sprijin din partea asociaţiilor şi societăţilor cu expertiză în domeniu.

[bookmark: do|ar7|al4](4) Unităţile de cazare prevăzute la art. 6 lit. e) şi unităţile de alimentaţie publică care oferă servicii de masă preşcolarilor, şcolarilor sau studenţilor diagnosticaţi cu boli şi afecţiuni alergice sau celor care sunt suspectaţi a fi diagnosticaţi cu boli sau afecţiuni alergice, dovedite prin adeverinţă medicală emisă de medicul alergolog, asigură toate mesele, conform programului, garantând hrana cu alimente în conformitate cu fişa medicală cu alergene a fiecărei persoane. În măsura în care acest lucru nu este posibil, unităţile respective permit aducerea şi servirea în incinta lor a porţiilor de hrană specifice. Aceste obligaţii sunt condiţionate de informarea, în prealabil, cu privire la persoanele diagnosticate sau care sunt suspectate a fi diagnosticate cu boli sau afecţiuni alergice.



[bookmark: do|ar7|al5](5) Cabinetele individuale de medicină de stat şi private, inclusiv cabinetele de medicină dentară de stat şi private, prevăzute la art. 6 lit. d), au obligaţia de a deţine în dotare cel puţin o doză de adrenalină pentru autoinjectare, încadrată în termenul de valabilitate înscris pe ambalaj.

	3.	Articolul 7 se modifică şi va avea următorul cuprins:
„Art.7.-	(1)	Unităţile de învăţământ preuniversitar prevăzute la art.6 lit.a) au obligaţia ca, pentru copiii diagnosticaţi cu boli şi afecţiuni alergice şi pentru cei care sunt suspectaţi a fi diagnosticaţi cu boli şi afecţiuni alergice, dovedite prin adeverinţă medicală emisă de medicul specialist, să asigure, după caz, toate mesele, conform programului la care este înscris copilul, sau posibilitatea pentru familie, părinţi, tutore ori reprezentant legal de a aduce în respectivele unităţi alimentele necesare hrănirii copiilor, în recipiente separate, servite individual. Instituţiile care au posibilitatea de pregătire a porţiilor individuale de hrană se asigură de faptul că mesele nu conţin ingredientele interzise a fi consumate, cuprinse în cadrul fişei cu alimente alergene a fiecărui copil, înmânată de familia/părinţii/tutorele/reprezentantul legal al copilului. Fac excepţie de la această obligaţie instituţiile care dau posibilitatea familiei/părinţilor/tutorelui/reprezentantului legal de a introduce în incinta lor alimentele necesare hrănirii copilului în recipiente individuale, fără îngrădirea, discriminarea sau condiţionarea acestora în vreun fel.

(2)	Unităţile de învăţământ superior prevăzute la art.6 lit.b) au obligaţia ca, pentru studenţii diagnosticaţi cu boli şi afecţiuni alergice şi pentru cei care sunt suspectaţi a fi diagnosticaţi cu boli sau afecţiuni alergice, dovedite prin adeverinţă medicală emisă de medicul specialist, să asigure, după caz, toate mesele, conform programului la care este înscris studentul, sau posibilitatea pentru acesta de a aduce în respectivele instituţii alimentele necesare hrănirii, în recipiente separate, servite individual. Instituţiile care asigură masă în regim de cantină se asigură de faptul că există cel puţin un preparat care nu conţine ingredientele interzise a fi consumate, cuprinse în cadrul fişei cu alimente alergene a fiecărui student, înmânată de acesta. Fac excepţie de la această obligaţie instituţiile care dau posibilitatea studentului de a introduce în incinta lor alimentele necesare hrănirii sale, în recipiente individuale, fără îngrădirea, discriminarea sau condiţionarea acestuia în vreun fel.
(3)	Unităţile spitaliceşti prevăzute la art.6 lit.c) asigură pacienţilor diagnosticaţi cu boli şi afecţiuni alergice şi celor care sunt suspectaţi a fi diagnosticaţi cu boli sau afecţiuni alergice toate mesele la care au dreptul pe perioada spitalizării, precum şi tratamentul medicamentos specific, care trebuie să nu conţină ingredientele interzise a fi consumate, potrivit fişei cu alimente alergene a fiecăruia. Porţiile de mâncare sunt pregătite în recipiente separate, cu ustensile separate şi din alimente care nu conţin ingredientele interzise prin fişa de alergene pentru fiecare pacient. Pentru realizarea în cele mai bune condiţii a acestor acţiuni, unităţile spitaliceşti primesc instrucţiuni din partea direcţiei de sănătate publică şi, la cerere, pot beneficia de informare şi sprijin din partea asociaţiilor şi societăţilor cu expertiză în domeniu.
(4)	Unităţile de cazare prevăzute la art.6 lit.e) şi unităţile de alimentaţie publică care oferă servicii de masă preşcolarilor, şcolarilor sau studenţilor diagnosticaţi cu boli şi afecţiuni alergice sau celor care sunt suspectaţi a fi diagnosticaţi cu boli sau afecţiuni alergice, dovedite prin adeverinţă medicală emisă de medicul specialist, asigură toate mesele, conform programului, garantând hrana cu alimente care să nu conţină ingredientele interzise prin fişa medicală cu alergene a fiecărei persoane. În măsura în care acest lucru nu este posibil, unităţile respective permit aducerea şi servirea în incinta lor a porţiilor de hrană specifice. Aceste obligaţii sunt condiţionate de informarea, în prealabil, cu privire la persoanele diagnosticate sau care sunt suspectate a fi diagnosticate cu boli sau afecţiuni alergice.
(5)	Unităţile spitaliceşti de stat sau private prevăzute la art.6 lit.c) şi cabinetele individuale de medicină de stat şi private, inclusiv cabinetele de medicină dentară de stat şi private, prevăzute la art.6 lit.d), au obligaţia de a deţine în dotare cel puţin o doză de adrenalină pentru administrare injectabilă, încadrată în termenul de valabilitate înscris pe ambalaj.”


	2.	Articolul 7 se modifică şi va avea următorul cuprins:
(1) nemodificat











































(2) nemodificat





































(3) nemodificat































(4) nemodificat






























(5)	Unităţile spitaliceşti de stat sau private prevăzute la art.6 lit.c) şi cabinetele individuale de medicină de stat şi private, inclusiv cabinetele de medicină dentară de stat şi private, prevăzute la art.6 lit.d), au obligaţia de a deţine în dotare cel puţin o doză de adrenalină pentru autoinjectare sau un alt preparat de adrenalină injectabilă, încadrate în termenul de valabilitate înscris pe ambalaj.”

Autori:dep.Cristina Dumitrache
        dep.Florian Claudiu Neaga

	
































































































































































	6. 
	


[bookmark: do|ar9|al1]Art. 9. - (1) Persoanelor care sunt suspectate a fi diagnosticate cu boli şi afecţiuni alergice le sunt decontate analizele şi testele specifice necesare diagnosticării.




[bookmark: do|ar9|al2](2) Decontarea prevăzută la alin. (1) se realizează prin Casa Naţională de Asigurări de Sănătate, la recomandarea medicului alergolog, potrivit normelor metodologice de aplicare a prezentei legi.



___

	4. Articolul 9 se modifică şi va avea următorul cuprins:	
„Art.9.-	(1)	Persoanelor care sunt suspectate a fi diagnosticate cu boli şi afecţiuni alergice le sunt decontate analizele şi testele specifice necesare diagnosticării. Analizele și testele specifice necesare diagnosticării se stabilesc potrivit normelor metodologice de aplicare a prezentei legi.
(2)	Decontarea prevăzută la alin.(1) se realizează prin Casa Naţională de Asigurări de Sănătate, la recomandarea medicului specialist, potrivit normelor metodologice de aplicare a prezentei legi.”

	3. Articolul 9 se modifică și va avea următorul cuprins:
Art.9.- (1) Persoanelor care sunt suspectate a fi diagnosticate cu boli şi
afecțiuni alergice le sunt decontate analizele şi testele specifice necesare diagnosticării. Analizele şi testele specifice minimale necesare diagnosticării se stabilesc prin normele metodologice de aplicare a prezentei legi.
(2) În baza recomandării Comisiei de alergologie și imunologie clinică a Ministerului Sănătății, setul de analize și teste specifice prevăzute la alin.(1) se completează prin  Normele de aplicare ale Contractului cadru prevăzut de Legea 95/2006 privind reforma în domeniul sănătății.
(3) Decontarea prevăzută la alin.(1) și (2) se realizează potrivit reglementărilor Contractului cadru și a Normelor sale de aplicare prevăzute de Legea 95/2006 privind reforma în domeniul sănătății.

Autor: dep.Cristina Dumitrache

	


Serviciile medicale se contractează și se decontează în baza Contractului – cadru și a Normelor de aplicare ale acestuia. Aceste două acte normative reprezintă baza legală de finanțare a serviciilor medicale care se decontează din FNUASS.
La nivelul normelor de aplicare ale legii este necesar a fi prevăzut un set minimal de analize care urmează să fie incluse spre decontare în Contractul – cadru.

	7. 
	



[bookmark: do|ar10|al1]Art. 10. - (1) Fiecare persoană care nu a împlinit vârsta de 18 ani şi care prezintă risc de şoc anafilactic beneficiază, anual şi în mod gratuit, de o doză de adrenalină pentru autoinjectare, în baza documentului medical eliberat de medicul alergolog.

...............................................
[bookmark: do|ar10|al2][bookmark: do|ar10|al3]
(3) În fiecare dintre instituţiile şi unităţile menţionate la art. 6 se impune existenţa a cel puţin unei doze de adrenalină pentru autoinjectare, încadrată în termenul de valabilitate înscris pe ambalaj.

	5.	La articolul 10, alineatele (1) și (3) se modifică şi vor avea următorul cuprins:
„Art.10.-	(1) Persoanele care prezintă risc de şoc anafilactic beneficiază, anual şi în mod gratuit, de două doze de adrenalină pentru autoinjectare, în baza documentului medical eliberat de medicul specialist.


...................................................

(3)	În fiecare dintre instituţiile şi unităţile prevăzute la art.6 alin.(1) lit.a), b) și e) se impune existenţa a cel puţin unei doze de adrenalină pentru autoinjectare, încadrată în termenul de valabilitate înscris pe ambalaj.”


	4.	La articolul 10, alineatele (1) și (3) se modifică şi vor avea următorul cuprins:
(1) nemodificat









.................................................

(3)	În fiecare dintre instituţiile şi unităţile prevăzute la art.6 lit.a), b) și e) se impune existenţa a cel puţin unei doze de adrenalină pentru autoinjectare sau a altui preparat de adrenalină injectabilă, încadrate în termenul de valabilitate înscris pe ambalaj.”

Autori:dep.Cristina Dumitrache
dep.Florian Claudiu Neaga

	
















Tehnica legislativă. Articolul 6 nu conține alineate.

	8. 
	__
	6.	La articolul 10, după alineatul (3) se introduce un nou alineat, alin.(4), cu următorul cuprins:
„(4)	În fiecare dintre instituţiile şi unităţile menţionate la art.6 alin.(1) lit.c) și d) se impune existenţa a cel puţin unei doze de adrenalină pentru administrare injectabilă, încadrată în termenul de valabilitate înscris pe ambalaj.”

	Se elimină.
	Soluțiile propuse pentru alin.(4) al art.10 reglementează aceleași aspecte ca cele de la alin.(5) al art.7. 





	9. 
	



[bookmark: do|ar11|al1]Art. 11. - (1) În termen de 24 de luni de la data intrării în vigoare a prezentei legi se înfiinţează centre regionale de alergologie, în funcţie de numărul persoanelor înregistrate în Registrul naţional pentru evidenţa persoanelor cu boli şi afecţiuni alergice, a căror organizare şi funcţionare se stabilesc prin normele metodologice de aplicare a prezentei legi.












[bookmark: do|ar11|al2](2) În centrele regionale de alergologie prevăzute la alin. (1) funcţionează în mod obligatoriu şi cel puţin o secţie de pediatrie.










[bookmark: do|ar11|al3](3) Ministerul Sănătăţii sau organele administraţiei locale, după caz, pot înfiinţa, la cerere, în cadrul spitalelor cu profil de pediatrie secţii sau departamente de alergologie pediatrică, în funcţie de numărul pacienţilor înregistraţi în Registrul naţional pentru evidenţa persoanelor cu boli şi afecţiuni alergice.
(4) Secțiile sau departamentele prevăzute la alin.(3) se înființează, dacă este cazul, prin ordin al ministrului sănătății, la propunerea comisiei de specialitate și la cererea spitalelor cu profil de pediatrie.
[bookmark: do|ar11|al4]
	7.	La articolul 11, alineatele (1)-(3) se modifică şi vor avea următorul cuprins:
Art.11. -	(1)	În termen de cel mult 12 luni de la data intrării în vigoare a prezentei legi se înfiinţează reţele regionale interdisciplinare/multidisciplinare destinate diagnosticării sau tratării persoanelor cu boli sau afecţiuni alergice.














(2)	Modalitatea de organizare şi funcţionare a reţelelor regionale prevăzute la alin.(1) se stabileşte prin normele metodologice de aplicare a prezentei legi.







(3)	Ministerul Sănătăţii sau organele administraţiei locale, după caz, pot înfiinţa, la cerere, în cadrul spitalelor cu profil de pediatrie, secţii sau departamente de alergologie pediatrică.”

	5. Articolul 11 se modifică și va avea următorul cuprins:

Art.11. – (1) În vederea organizării unor rețele medicale interdisciplinare necesare diagnosticării și tratării persoanelor cu boli și afecțiuni alergice și imunologice, prin ordin al ministrului sănătății, în funcție de criteriile stabilite prin normele de aplicare a prezentei legi, după caz, se va desemna o unitate medicală, publică sau privată, din centrele universitare care au facultăți de medicină, ca centru regional de alergologie și imunologie, sau se înființează, potrivit art.172 alin.(6) din Legea 95/2006 privind reforma în domeniul sănătății, un astfel de centru în cadrul unor unități medicale publice din centrele universitare care au facultăți de medicină.
(2) Criteriile în baza cărora o unitate medicală poate fi desemnată, respectiv aprobată, înființarea și organizarea unui centru regional de alergologie și imunologie sunt: 
a) teritoriale;
b) specialitate și competență;
c) organizare și dotare;
d) specialitatea și gradele profesionale ale personalului medical.
(3) Modalitatea de organizare şi de funcționare a rețelelor interdisciplinare regionale prevăzute la alin.(l) se stabilește prin normele metodologice de aplicare a prezentei legi.


(4) În afara activităților medicale desfășurate în cadrul rețelei medicale interdisciplinare din raza sa de competență, centrele  regionale de alergologie și imunologie,  pot desfășura și următoarele activități:
a) elaborează protocoale operaționale de practică medicală pentru bolile alergice și imunologice severe sau dificil de controlat;
b) la solicitarea unităților medicale, coordonează metodologic, inclusiv prin elaborarea unor protocoale operaționale de practică medicală specifică unității medicale respective, activitatea de asistență medicală pentru pacienții cu boli și afecțiuni alergice  și imunologice;
c) colaborează cu alte unități medicale din rețeaua medicală în vederea diagnosticării, tratării și monitorizării pacienților cu boli și afecțiuni alergice; 
d) cercetare fundamentală, aplicativă și clinică în domeniul alergologie și imunologie;
e) sănătate publică și prevenție;
f) pregătirea studenților și a rezidenților din specialitatea ”Alergologie și Imunologie Clinică” precum și a modulelor de specializare în alergologie și imunologie clinică a specialităților conexe;
g) organizarea periodică de cursuri pentru asigurarea educației medicale continue a medicilor, farmaciștilor precum și a asistenților medicali ori a altor profesioniști din sistemul de sănătate în domeniul alergologiei și imunologiei.
(5) Finanțarea centrelor regionale de alergologie și imunologie se asigură, după caz, din venituri proprii obținute din realizarea activităților prevăzute la alin.(4), de la bugetul de stat, prin Ministerul Sănătății, în cazul participării lor la programele naționale de sănătate, precum și prin decontarea serviciilor medicale furnizate asiguraților, inclusiv prin intermediul rețelelor interdisciplinare, de către sistemul de asigurări sociale de sănătate. 
(6) Decontarea serviciilor medicale de către casele de asigurări de sănătate, pentru centrele regionale de alergologie și imunologie care au încheiat un contract cu o casă de asigurări de sănătate, se face potrivit prevederilor Contractului cadru și a Normelor sale de aplicare prevăzute de Legea 95/2006 privind reforma în domeniul sănătății.
Autor:dep.Cristina Dumitrache
	

Având în vedere practica Curții Constituționale, este necesar ca, pentru asigurarea unei clarități a textului de lege și a unei corecte implementări la nivel de Norme, ca în legislația primară să fie prevăzute criteriile pe care trebuie să le îndeplinească unitățile medicale pentru a putea funcționa ca centre regionale, modalitatea concretă de înființare a acestora, precum și sursele de finanțare ale acestora. Dacă legea nu prevede aceste criterii nu se va putea ca prin norme să fie introduse, din perspectiva dreptului constituțional.


În textul propus în forma inițială, nu se arată ce sunt rețelele interdisciplinare, cine le înființează și cum se vor organiza și vor funcționa ele. 
Prin înființarea unui centru regional de alergologie, în sensul pe care-l propunem, se va asigura instrumentul prin care se vor organiza și vor funcționa respectivele rețele. 

În acest sens, centrul regional va fi entitatea coordonatoare a rețelei prin care se va putea, obiectiv vorbind, asigura interconexiunea dintre furnizorii de servicii de alergologie din rețeaua respectivă și dintre aceștia și alte specialități medicale. A se vedea inclusiv alin.(4) care, practic, fixează bazele prin care se va putea asigura organiza și va funcționa rețeaua respectivă.

	10. 
	


[bookmark: do|ar12|pa1]Art.12. - Lipsa dozei de adrenalină pentru autoinjectare sau existenţa unei doze de adrenalină pentru autoinjectare expirate în una dintre instituţiile şi unităţile prevăzute la art. 6 constituie contravenţie şi se sancţionează cu amendă cuprinsă între 5.000 lei şi 20.000 lei.

	8.	Articolul 12 se modifică şi va avea următorul cuprins:
„Art.12.-	Lipsa dozei de adrenalină pentru autoinjectare sau existenţa unei doze de adrenalină pentru autoinjectare expirate în una dintre instituţiile şi unităţile prevăzute la art.6 alin.(1) lit.a), b) şi e) şi lipsa dozei de adrenalină pentru administrare injectabilă sau existenţa unei doze de adrenalină pentru administrare injectabilă expirate în una dintre instituţiile şi unităţile prevăzute la art.6 lit.c) şi d) constituie contravenţie şi se sancţionează cu amendă cuprinsă între 5.000 lei şi 20.000 lei.”



	6.	Articolul 12 se modifică şi va avea următorul cuprins:
Art.12.-	Lipsa dozei de adrenalină pentru autoinjectare sau a altui preparat de adrenalină injectabilă ori existenţa unei doze de adrenalină pentru autoinjectare sau a altui preparat de adrenalină injectabilă expirate, în una dintre instituţiile şi unităţile prevăzute la art.6 constituie contravenţie şi se sancţionează cu amendă cuprinsă între 5.000 lei şi 20.000 lei.”


Autori.dep.Cristina Dumitrache
dep.Florian Claudiu Neaga
	

Pentru respectarea normelor de tehnică legislativă și pentru o exprimare unitară.





















	11. 
	__
	__
	7. După articolul 13 se introduce un nou articol, art.131, cu următorul cuprins:
”Art.131. – Contravențiilor prevăzute la art.12 le sunt aplicabile dispozițiile Ordonanței Guvernului nr.2/2001 privind regimul juridic al contravențiilor, aprobată cu modificări și completări prin Legea nr.180/2002, cu modificările și completările ulterioare.”

	


Pentru asigurarea unei reglementări complete este necesară menționarea normei privind aplicarea, prin inserarea unui nou punct.

	12. 
	Art.14
(3) În termen de 12 luni de la data intrării în vigoare a prezentei legi, Registrul naţional pentru evidenţa persoanelor cu boli şi afecţiuni alergice se completează în cadrul platformei online, devenind funcţional, potrivit normelor metodologice de aplicare a prezentei legi.

	8.	La articolul 14, alineatul (3) se abrogă.

	nemodificat
	

	13. 
	__
	Art.II.-	(1)	Prezenta lege intră în vigoare la 3 zile de la data publicării în Monitorul Oficial al României, Partea I.
(2)	În termen de 30 de zile de la data intrării în vigoare a prezentei legi, Ministerul Sănătăţii, Ministerul Muncii şi Solidarităţii Sociale şi Ministerul Educaţiei actualizează şi modifică normele metodologice de aplicare a acesteia, care se aprobă prin hotărâre a Guvernului.
	Se elimină
	Potrivit art.12 alin.(1) din Legea nr.24/2000, legea intră în vigoare la 3 zile de la data publicării, dacă nu cuprinde un alt termen.
Până în prezent nu au fost aprobate normele metodologice de aplicare a Legii nr.4/2021, astfel încât, modificarea acestora nu este posibilă.

În acest caz, Art.I devine ”Articol unic. ”

